var gaJsHost = (("https:" == document.location.protocol) ? "https://ssl." : "http://www.");  document.write(unescape("%3Cscript src='" + gaJsHost + "google-analytics.com/ga.js' type='text/javascript'%3E%3C/script%3E"));          try {  var pageTracker =  _gat._getTracker("UA-2037676-2");  pageTracker._trackPageview();  } catch(err) {}        Friko boued touseg    Eil tamm    Ar Penndrollig a zo degouezhet.    Leontine : ho ! selaou 'ta, emaint degouezhet. Katell, kerz buhan da zigeriñ an nor ha surtout degemer anezhe mat tre!    Katell : Demat, Intron Penndrollig, demat Aotrou Penndrollig, deuit tre, ne chomit ket pelloc'h er maez. Me 'zo vont da gemer o mantili. Lanig, kerz da lakaad anezho, en  istribilh. Deuit tremañ.    Leontine : Demat deoc'h, mignoned, deuit tre. (pokoù)    Fanchig : Demat deoc'h o taou, penaos e ya an traoù ganeoc'h? (start dorn)    Herri : fei, mat awalc'h ha ganeoc'h ivez?    Leontine : mat awalc'h ivez, nemet droug kein ur wech an amzer.Herri : e-giz-se emañ e ya ar vuhez. Den ebet ne 'ya war yaouankaad, nemet marteze hor plac'h. Chenchet oc'h eus anezhi dibaoe ar wech diwezhañ ? me gav din eo houman yaouankoc'h ha bravoc'h eget an  hini all.    Jabel : gres peoc'h 'ta Herri, 'peus ket mezh? Emichans, Itron, n'emaomp ket re ziwezhat. Ar geginerez ne plij ket dezhi pa 'vez an dud re ziwezhat.    Leontine : Nann, nann, n'eus ket d'en em chalañ. Erru oc'h d'an eur rik! Na re ziwezhat, na re abred ! E gis kustum o'ch reiset e-giz un orolaj.    Herri : evidon, an eur a zo an eur, araok an eur n'eo ket an eur ha warlerc'h an eur n'eo ket an eur, an eur a zo an eur. E giz-se emañ an traoù ha n'int ket mod all. Ha  sell 'ta, Mamm-gozh, 'm'eus ket gwelet ac'hanoc'h c'hoazh! Met c'hwi, e-giz kustum ne rit netra e-giz ar re all. Alies a ya ar re gozh war gosaad gant an amzer hag ar c'hleñvejoù. Met c'hwi, 'kav din, oc'h yaouankoc'h ha yac'hoc'h pep gwech e welan ac'hanout. Yac'h eget ul logodenn war un hanter ? kig sal! Ya vat!    Mamm-gozh : ya, ya ma lapous brav, ul logodenn ar wech-mañ. Ar wech ziwezhañ e oan ur gwennili, araok ur yar yaouank, hag raok c'hoazh ur pennduig! Ul logodenn bremañ? 'peus ket mezh  ? Ha benn ar fin ur wech all ur jirafenn, marteze? Piv a oar?    Leontine : Peoc'h marplij! Trawalc'h a zo gant ho konchennoù divalav! Ha Mamm diwallit mat da vont re bell gant ho teod hir. Sonj 'peus er pezh oc'h eus prometet din?    Fanchig : ya, ya awalc'h 'zo! Poent eo kemer ho plas tro dro d'an daol.    Leontine : Itron, azezit aze, e kichen Mamm-gozh, tost awalc'h evit kontañ kaoz ganti. Aotrou, lakait ho pouezh aze, em c'hichen, ha c'hwi Fañchig, e penn an daol, tost  deus ar c'hav ha d'ar boutailhoù mad!    Trede tamm    Leontine: ha bremañ emaomp o vont da gregiñ 'barzh gant ar zouben kig bevin, soubenn mod Fors !Eur mell tamm morzed bevin, eun tamm kig sal lard ha dru, eun eskern gant « hi mell » ha goude-se karotez deus ma jardin, eur mell penn kaol deus ma jardin, pour dru ha tener..    An holl : deus ma jardin    Leontine : irvin deus ma jardin, kaol-irvin...ha tout an traoù-se a zo o mitonañ abaoe teir eurvezh d'an  nebeutañ. Katell, digasit ar zoubenn war an daol ha kalon vat d'an holl !    Katell : Setu ase ar zoubenn. Me 'zo o vont da servij pep hini.Fridu, kerz d'ar guzun dioustu, koll boued!    An holl, tamm pe damm : Hum! Mad... gwelloc'h c'hoazh...ur plijadur eo debriñ soubenn mod-kozh e-giz gwechall.    Jabel : mersi bras ha gourc'hemennoù d'ar geginerez! Katell dav 'vo deoc'h skrivañ ho sekred evit kaout ur soubenn ken dispar.    Mamm-gozh : Ha, ur soubenn e-giz-se a blij  din. Ne 'zeus netra ebet gwelloc'h eget eur soubenn mod Fors ! gant kig bevin, kig sal lard ha dru ha dreist holl legumajoù deus ar jardin, legumajoù naturel, biolojik e-giz e vez savaret bremañ, o deus kresket 'barzh douar dispar Fors, eun douar leun a nerzh, hep traoù chimik 'barzh. Hum! Me m'eus graet ur c'horfad mad. Beuk, beuk    Fanchig : Ne zebrit ket re memestra Mamm-gozh, gant an aon e teufec'h klañv gant ho kofad mat    Mamm-gozh : Klañv me gant soubenn Fors!? C'hwi 'zo o kregiñ  lavared sotonioù, e-giz kustum ma mab-kaer. N'eo ket posubl bezañ klañv gant ar soubenn-se. N'eus ken 'met traoù naturel 'bars, naturel! Me 'meus lavaret a viskoaz kement dra a zeu deus an natur n'eo ket gouest da vezañ danjerus evit ar yec'hed. N'eo ket posubl. Gwirionez !    Leontine : mat tre Mamm, echuit ho soubenn sioul ha dinec'h    Pevare tamm    Leontine : ha bremañ, selaouit mat, digorit mat ho tivskouarn ! Katell n'eus fardet deomp ur friko ha n'eo ket ur friko  lapin met ur friko c'had. Lanig n'eus tapet ur mell c'had ha katell he deus fardet anezhañ gant gwin ruz, chalotez, deus ma jardin evel just, tammoù bihan kig sal ha selaouit mat, ur bern boued tousigoù. Chomit prest da lipañ ho muzelloù gant ar friko-se !    Mamm-gozh: Petra, petra m'eus klevet ? boued touseg ? N'eo ket gwir memestra ! C'hwi, marteze a lipo ho muzelloù, me avat ne rin ket. Biskoaz ne zebrin loustoni a seurt-se. Biskoazh ! Boued touseg e lec'h eo aet an holl tousigoù eus Kerangall  o pourmen ha glaouriñ warno. Beurk.Tousigoù a zo bet grignet gantmelc'hed lipous. Pouh! Prest on da zilonkañ. Hag a zo bet dourenet gant chass Kerangall!! Staot ki! Brr, brr    Fanchic : kleved hon eus dija ar ganaouenn-se.    Mamm-gozh: lavarit dioustu on deuet radoterez!    Fanchic: ne kredfen ket lavared traoù ken divalav, met bremaik ho peus lavaret deomp, eo mat tout pezh emañ o tont eus an natur ha n'o deus par ebet legumaj ha frouezh o kreskiñ e douar dispar Fors-Fouen  leun a stratijenn anezhi. Ha d'am sonj, eo naturel, ivez, boued touseg o kreskiñ en douar-se. Ken naturel eo eget ar pour, kaol, irvin… N'eo ket gwir ?    Mamm-gozh: ya, ya, marteze e deus kresket 'barzh douar Fors. Marteze int naturel. Met d'am sonj int tu fall an natur, an tu danjerus.    Fanchic : ho, ma doue petra a glever bremañ?! An tu fall eus an natur!! Biskoazh!    Leontine : awalc'h 'zo gant ho sach blev! Katell, Lanig, kerzhit da glask ar friko.    An holl  : hmm, pebezh c'hwezh vat, c'hwezh an natur gouezh!    Mamm-gozh : me, ne zebrin ket loustoned e-giz-se. Katell, ma chom ur bannig soubenn, roit din anezhañ 'bar pod houarn, mar plij. Me a lipo ma muzelloù e mod-se.    Herri : lavarit deomp ar gwirionez. Aon 'peus rak ar boued touseg, aon 'peus da vezañ ampoezonet ganti. N'eo ket gwir?    Mamm-gozh : na petra 'ta? Evel just on spontet ganti. N'on ken 95 bloaz ha me gav din on re yaouank c'hoazh evit bezañ kaset d'ar vered. Ha  goude-se, lavarit din : ha c'hwi 'zo sur, kant gwech sur deus boued touseg-se? N'int ket danjerus ? sur oc'h penn da benn ?    Pemvet lodenn    Leontine : Evel-just omp sur ! Met, evit dinec'hiñ an dud, 'meus un tu evit gouzout ma'z int fall pe get, un tu burzhudus ha sur, desket din gant ma voereb Félicie hag e oa un tammig sorserez. N'eus ken met lakaad ur pezh arc'hant e kreiz ar friko, meskañ anezhañ un tammig ha ma teu maezh ken gwenn ha lufrus eget araok, e vo sur, eo mat ar  boued-touseg da zebriñ.    RQ : daoust hag eñ eo sanset, ar boued-touseg bezañ 'barzh ar friko gad? D'am sonj ket....    Herri : gant ur pezh arc'hant hepken ?! biskoazh n'em eus klevet kement-se !    Mamm-gozh : Ya 'vat! Re vrav evit bezañ gwir!    Fanchic : davel 'vimp dioustu. Amañ m'eus ur pezh arc'hant kozh awalc'h, penn Napoleon warni. Gwenn ha brav eo chomet. Sellit 'ta anezhi, o lugerniñ eget ur steredenn.    Jabel : lakait anezhi e kreiz ar  friko hag e vo gwelet pelec'h emañ ar wirionez.    Leontine : Katell meskit anezhi mat, 'pad un amzer vat.    Katell : setu, e barzh emañ ha mesket mat eo. Ha bremañ e tenan anezhañ 'maez.    Fanchic : mat, mat, sellit! Ken gwenn, ken lugernus ha ken flamm eo eget araok.    Herri : ho mat, gortoz un tammig. Me 'lavarfe eo griz kentoc'h, griz-du...    Leontine : bof, griz, gwenn, n'ouzon ket re. Me 'wel anezhañ kentoc'h gwenn ha lugernus. Petra sonj deoc'h  Jabel?    Jabel : ma..., griz, gwenn, n'ouzon ket re keneubeut. Pezh 'zo sur, eo ne c'hellan ket lavared netra abalamour ma 'meus ankouad ma lunedoù. Met d'am sonj, eget 'neus lavaret Herri, int kentoc'h gris pe griz-du.    Mamm-gozh: ha neuze, e pelec'h emañ ar wirionez? Gwenn ? griz ? griz-du ?    Fanchic : bin    Leontine : bin, 'giz lavares    Herri : n'ouzon ket petra lavared    Jabel : n'eo ket gwall aes, pezh 'welan 'zo un tu un tammig griz hag  unan all kentoc'h gwenn. N'on ket evit lavared tra pe dra gwelloc'h.    Mamm-gozh: ha c'hwi o peus c'hoant da zebriñ traoù ken spontus. Na gwenn, na griz, un hent eeun d'ar vered ! Un druez !    Leontine : neuze, n'eus netra all d'ober met krediñ n'eo ket possubl da zebriñ traoù e mod-se. Katell, Katell, bannit anezho war ar bern teil.Un druez, boued tousegoù ken brav ha ken dru!    An holl : ya vat, un druez, un domaj, siwazh...    Lodenn 6    Fanchic : Katell, Katell, gortoz ur vunutenn gortoz. Na yellit ket re vuhan. D'am sonj, em eus kavet, ar wech-mañ, un tu kalz gwelloc'h hag aes tre d'ober an taol.    Mamm-gozh: un tu all c'hoazh ? spontusoc'h spontusañ ! Me a zifeie muioc'h mui ouzh ho troioù gamm hag a echu atav gant ur gwaleur spontus.    Fanchic : nann, nann, ar wech-mañ , me gred, e plijo deoc'h, an tu m'eus kavet.    Leontine : hastañ buhan neuze. Ar friko a vo yenn bremaik. Lavar deomp buhan ar pezh 'peus  kavet.    Fanchic : Setu, selaouit mat! An tu se a zo gouest d'ober daou dra en un taol. Mamm-gozh, tost 6 bloaz 'zo emaoc'h o terriñ ma zivskouarn gant ar paour kaezh ki du, n'eo ket gwir ?    Mamm-gozh: ho, ya vat! An dra-se a zo gwir. Ar c'hi brein-se, al loustoni-se a zo atav o pegañ 'bam chosonoù. Ne m'eus ken met pilhoù e ma zreid !    Leontine : fei, ya vat. Fri du n'eo ket mat da netra, met marteze sotonioùha drocherezhioù. Harzal a ra warlec'h tout an dud, evit netra.  Louz teilh eo eñ atav. Ul laer eo, lipous eget ur pimoc'h ha divalav war ar mac'had eget ur bleiz.    Herri : tout an traoù-se a zo gwir awalc'h. Met ne gomprenan ket mat tre petra 'neus da weled gant ar boued-touseg.    Fanchic : c'hwi a gompreno dioustu. N'eus ken reiñ boued-touseg da zebriñ da Fridu.    Jabel : boued touseg d'ar c'hi?! Met ar chass ne debront ket boued-touseg!    Fanchic : chass all marteze, met Fridu geo. Hennezh 'zo ken lipous! Ha ken genaoueg eo, e  vefe gouest da lonkañ mein gant kig sal warno. Neuze boued-touseg ez aio en traoñ aes tre. Hag e giz-se e ouimp ma'z eo ar boued touseg mat pe fall hep faziañ.    Herri : ha? E peseurt mod? Abalamour da betra 'ta ?    Fanchic : aes da gompren. Goude un hanter eur, pa 'no Fridu lonket e skuellad boued-touseg, ma ne ya ket mat an traoù gantañ, ma zislonk, ma chom gorvezet hep fiñval, eget ur c'hi marv, e vo sur ar boued touseg danjerus ha mat da gas d'ar vered hepdale. E giz-se e ouimp ma  eo fall ar re-se. Hag er memes amzer e vefemp debaraset deus an tamm ki fall. Petra sonjit ?    Jabel : un tu mat eo sur. Met me gav din eo gwall greñv ar paour kaezh Fridu! Met n'eus ket moien d'ober e mod al?    Mamm-gozh: re greñv, re gouez, re fallakr? Evit ur wech 'peuz kavet un tu mat, mab-kaer.    Leontine : me, ne m'eus truez ebet evit ar c'hi-se. Ha nann, ha nann.    Fanchic : neuze, n'eus ken met krogiñ barzh. Katell, katell, deuit amañ 'ta gant ur skoel  vras hag ar c'hi.    Katell : ya, ya, mestr, emaon o tont dioustu. Deus ganin Fridu!    Fanchic : mat tre. Lakait 'barzh un tamm mat eus ar friko hag un nebeut mat eus ar boued- touseg leizh ar skoell. N'ho peus ken met ober ar pezh 'meus lavaret deoc'h, hep soroc'hal (grozmolad).    Katell : ya, ya, n'eo ket dav deoc'h fuloriñ. Deus amañ Fridu, deus 'ta. Piv 'zo o vont da zebriñ friko gad eget un aotrou bras ? fridu! Piv a zebro boued-touseg gant lard dru ? fridu ! Mat eo, n'eo  ket gwir ?Ha setu, echuet 'neus dija. Lonket 'neus e skuellad gant tri taol teod. Gloup, gloup, gloup. Echu ! ur gwi koll-boued !    Fanchic : ha bremañ 'neus ken met gortoz un tamm. Lonket 'neus e skuellad ken buhan, e ouimp hepdale ar pezh a c'hoarvezho.    Herri : evit c'hoazh, mont a ra mat an traoù gantañ.    Jabel : ya fei,emañ o fringal eget ul leue vihan. Sellit outañ 'ta! D'am sonj 'nije debret un tamm all. Pezh kol-boued !    Mamm-gozh : hag emañ o tont  endro da zrailhat ma chosonoù. Kerzh pelloc'h loen divalav ! oust, oust.    Leontine : Katell, degasit ar c'hi er guzun ha diwallit anezhañ mat ur pennadig. Ha ma ne ya ket mat an traoù gantañ, deuit da lavared deomp dioustu.    Katell :ya, ya klevet 'meus. Deus Fridu, deus d'ober ur c'housk en da baner     Trouz 'ba Logoman    Arvest kentañ        Soazig : Ha prest oc'h 'benn ar  fin, Fifin?    Fifin : Sell ta ar pezh am eus ....    Soazig : Ya, brav tre? Ha me, aet on da Gemper, 'bar stalioù bras ha prenet m'eus ur sae nevez. Un tammig re hir eo, ket?    Fifin : ha me    Soazig : lakaet 'meus dour kologn!!    Fifin : Hmmmm    Soazig : n'am eus ket. Roet 'vo din eus ho hini?!    Fifin :    Soazig : Ya avat, ur c'hroc'henn tener ha tanav am eus. Ha setu 'blam da betra em eus paket un taol heol    Fifin :    Soazig : ya, brav tre, mont a ra deoc'h mat tre! 'bez a lavarfe un nen un "américaine"    Fifin :    Soazig : An div flaperezh-se, atav war vord an hent? kasi sur int peget ase! Ale deomp dezhi, n'hon eus ket amzer da goll.            Eil arvest        Soazig : ha neuze, diskouezhit ta ho maillot daou damm!    Fifin :    Soazig : Ma hini  a zo tout en un tamm, Met e plij din kalz e liv, 'blam ma vo ken brav war ma c'horf rouzet gant an heol.    Fifin : Dienn 'po?    Soazig : Ya, trugarez    Soazig : ha ma 'z afemp da welet ma eo tomm an dour?    Fifin : Pelec'h emaint chomet?    Soazig : michans n'eo ket aet Ninif da welet unan all.    Fifin : .Glas e zaoulagad....    Soazig : lakaet 'neus Ninif ma fenn da drein, kement ma vefen en desesper heptañ    Fifin :  Krenañ a ran ivez......    Soazig : Ha pegen jentil eo eñ. Ha kalon vat gant an daou-se memestra o pediñ ac'hanon d'ar restaorant fenoz. Ni 'no plijadur ganto...    Ninif : Salut merc'hed. Dibaoe pell 'zo emaoc'h o c'hortoz ac'hanomp?    Fifin ha Soazig o nac'hañ    Soazig : war droad emaoc'h? N'em eus ket klevet trouz ar mercedes!    Yannig : En disheol eo bet lezet ganeomp    Soazig : ha ya, un oto ken brav. Plij a rafe deomp gweled anezhi a  dostoc'h ha mont d'ober un droiad ganti.    Yannig : istor ar gabotenn...    Niniif : Emod-se c'hwi gemero an heol muioc'h c'hoazh ha c'hwi blij din ken brav ha Brijit Bardo 'ba Cannes.    Soazig : huanadoù ...    Fifin :Ha me, ne gav ket dit, Yannig, eo ken rouz ma c'hroc'hen eget hini Soazig?    Yannig: Ya ....    Fifin : Ha gwellet o'ch eus ar pezh 'm'eus prenet...    Yannig : Koantig e vi gwisket e gis-se    Fifin : Lakaet e  vo warlec'h, ket dioustu    Ninif : ha te, prenet 'peus unan nevez ivez?    Soazig : gant ma hini kozh emaon c'hoazh. Ur sae nevez a zo ganin, avat    Ninit :da belec'h emaout o sonjal mont gant ur sae ken brav    Soazig : N'omp ket pedet 'bar restaorant ganeoc'h?    Ninif : Ha, ya gwir eo. Met me garfe mont da evañ ur banne en araok ken tom m'eo deut an amzer da vout. Ma z'afemp da ti Mari?    'ban  ostaleri    An holl pep hini d'e dro : Salut Mari    Soazig : peus ket mezh? pokañ an holl mec'hed e-gis-se?!    Mari : anavezet eo ganin dibaoe pell' zo...    Soazig: Ah ya, ha 'poa ket lavaret din e oas eus Paris?    Mari : Ya, met dibaoe pell 'zo emañ eñ o tont evit ar vakansoù.    Ninif : He neus douget ac'hanon war he varlenn.     Soazig: Me sonje te oa eus Paris!    Ninif: Evel just met pell zo mont o tont evit ar  vakansoù.    Mari : petra a yello ganeoc'h    Soazig : ur gini am bo    Fifin, Yannig,: ....me a gav gwelloc'h bier ar bro.    Ninif: Fresk eman ar bier?    Mari: Ya ya evel just!    Ninif: Pas skornet memestra, chench a ra ar blaz!    Mari o vont da gerc'hat ar banneoù    Ninif : Ha ma 'z afemp d'ober un droiad war vor gant ma bag d'an inizi Glen?    Fifin : ...    Ninif : Ur c'heflusker ...    Mari :  setu tud yaouank....    An holl o trugarekaat Mari..    Ar paotred yaouank kozh o kozeal    Fifin : Ho, Yannig, deomp kuit eus amañ 'ta,. Ne gavan ket an daou fri furch a zo ase!    Eskemmoù etre an tri paotred    Yannig : me, n'on ket ul loufer egisdout!    Lannig :    Soazig : ar gwir 'zo gant Fifin. Gwelloc'h vefe mont kuit pe trouz 'vo!    Ninif : Petra a c'hoarvez gant an daou-se. Ne ra forzh, n'em eus ket aon dirak an  daou fass kranked-se! Deus amañ Soazig.    Tabut ha mont kuit...    Trede arvest        Soazig : ha ma vefe pedet ganeomp Ninif ha Yannig da zont da zebriñ ganeomp?    Fifin :    Soazig : pemzekteiz bennak    Fifin :    Soazig : teir gwech nemetken.... bon, ar wech all e larin da Ninif e pelec'h emaomp o chom    Fifin :    Soazig : da goan 'vefe  gwelloc'h. Plijusoc'h benn teu an noz... D'am sonj e plijomp dezho, ne sonj ket deoc'h?    Fifin : paket ...    Soazig : Ya    Fifin : 'bam zi..........marteze un tammig sklaeroc'h.    Soazig : 'ba ho ti 'vo mat tre. Hag ho plev a zo brav tre e gis-se! Pe lakit anezhi un tammig tenvaloc'h, ya, bravoc'h e vo c'hoazh, ma 'zeus tu...Ha me, e prenin ur sae nevez hag ur rumm botoù gant talonnoù uhel.    Fifin :    Soazig : Ar re se n'int ket gouest da  refusiñ netra deomp! Ur bouchig trouz da bep hini, ha mat pell 'zo!        D'an devezh choazet evit koaniañ        Soazig : Fifin! Ne welan den ebet o tegouezh. Fifin!... Fifin! Ne welan netra na glevan netra.    Sanset e oa dezho erruet da 8e ket? Ha 9e dija!    Fifin :    Soazig : Selaou, ta!... Trouz un oto...    Fifin :    Soazig : Oh nann ne lavar ket an dra-se din ta! Ober  a rez aon din! Nann, n'eo ket bet kavet an hent ganto dioustu. Pe 'z int chomet da ruzañ evit prenañ bleunioù deomp.    Fifin :    Soazig : Mall warnon gwelet Ninif. Ken cheuc'h eo, e vo sur fichet brav, gant ur gravatenn hag ur roched hag e plijo din muioc'h c'hoazh!    Fifin : ....    Soazig : Ni vo fier gant ar re-se (asambles gant Fifin) Hag ar paotred kozh a vo jalous c'hoazh!        Pevare arvest        Soazig :  Int eo?! Fifin! Fifin! deuit da weled, buhan!    Fifin :    Soazig ( o ouelañ) : Ho n'eo ket gwir, n'eo ket gwir, an daou azen-se....    Ninif ha Yannig :    Fifin : Strizh an hent ha penaos a rafe an otoioù all..    Soazig : Ha pelec'h 'peus lakaet an oto?    Ninif :    Soazig : Sell ta petra 'zo staget ouzh da vragoù! Ha n'out ket bet fin awalc'h evit tanañ ar spilhen-se?    Yannig :    Fanch : Sell ta ar pezh m'eus  kavet...    Soazig : Oh, nann, n'eoket gwir! Me zifeie mat avat. Goap ho peus graet diouzhomp. Genoù bras, brabanserien, azened rouz!!